
ПРОТОКОЛ 
От проведено съвместно заседание на Постоянните комисии към Общински съвет Златоград

На 09.05.2025г., (петък) от 15:00 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда,“ г-жа Надя Мангарудова – Директор на дирекция „Финансов отдел и счетоводство, местни данъци и такси и човешки ресурси“, г-жа Ирина Иванова – Директор на дирекция, г-н Юли Хаджийски – Главен инженер. Присъстваха и кметове на с. Старцево, с. Аламовци и с. Ерма река, с. Долен, инж. Костадин Тотев – Управител на ВиК Смолян, Велин Кетипов, граждани и др. 
Председателстващ съвместното заседание на постоянните комисии  е  г-жа Хаджийска.
Г-жа Кръстева: Уважаеми колеги общински съветници, уважаема госпожо Чаушева, уважаеми г-н Тотев, преди да открием редовното заседание на постоянните комисии, ще Ви поздравя с деня на Европа, като отбелязваме деня на обединението на Европа и денят на победата над Хитлеристка Германия и двете отбелязвания са свързани с искането за мир, за избягване на конфронтациите, да живеем в един по мирен свят и аз Ви го пожелавам това. На днешното заседание се надявам да бъдем така добри, че да се приемат решения, които да бъдат в мир и разбирателство за добруването на Община Златоград. Аз много благодаря г-н инж. Тотев, че прие поканата ми да присъства на днешното заседание. Това е заложено, като първа точка от дневния ред, като инж. Тотев ще представи инвестициите за 2024 година, които са направени в община Златоград, както и инвестиционни намерения за 2025 година. Има една заявено желание от жител на Община Златоград да зададе един въпрос.  
Г-жа Хаджийска поздрави присъстващите в залата, с кворум от всички постоянни комисии тя откри заседанието. Обяви, че предварително е изпратен дневния ред, попита за предложения, мнения и коментари. 

Г-жа Кръстева предложи като точка 5 от дневния ред да бъде включена: 

· Докладна записка относно: Внасяне до министъра на финансите на Предложение от кмета на Община Златоград за извършване на промени в Приложение №3 към чл.113, ал.11 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2025 година, с вх. № ОС-368/08.05.2025г., постъпила от общинските съветници – Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев;


Г-жа Хаджийска подложи на гласуване с вдигане на ръка предложението от г-жа Кръстева  
· Като т. 5 от дневния ред: Докладна записка относно: Внасяне до министъра на финансите на Предложение от кмета на Община Златоград за извършване на промени в Приложение №3 към чл.113, ал.11 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2025 година, с вх. № ОС-368/08.05.2025г., постъпила от общинските съветници – Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев;


Комисията гласува с 10 гласа „за“, 0 „против“ и  0 „въздържал се“ – приема се 

Г-жа Хаджийска подложи на гласуване с вдигане на ръка целия дневен ред с така направеното допълнение.


Комисията гласува с 10 гласа „за“, 0 „против“ и  0 „въздържал се“ – приема се дневния ред.


ДНЕВЕН РЕД:


1. ВИК – инвестиционни намерения за 2025 година и възможности за разрешаване на съществуващи проблеми в Община Златоград;

2. Молби, жалби и заявления от граждани на Община Златоград;

3. Докладна записка относно: Предложение за приемане на Годишната програма за управление и разпореждане с имоти – общинска собственост в Община Златоград през 2025 година, с вх.№ ОС-340/28.04.2025г., и изх.№ 61-00-163/28.04.2025г., постъпила от кмета на Община Златоград;

4. Доклад относно: Проект на бюджет на Община Златоград и индикативния годишен разчет на сметките за средства от Европейския съюз за 2025 година, с вх. № ОС-339/28.04.2025г. и изх.№ 61-00-161/28.04.2025г., постъпил от кмета на Община Златоград;

5. Докладна записка относно: Внасяне до министъра на финансите на Предложение от кмета на Община Златоград за извършване на промени в Приложение №3 към чл.113, ал.11 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2025 година, с вх. № ОС-368/08.05.2025г., постъпила от общинските съветници – Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев;

6. Други;

***************************************************************************
По т.1. от дневния ред: ВИК – инвестиционни намерения за 2025 година и възможности за разрешаване на съществуващи проблеми в Община Златоград;

Г-н инж. Тотев представи инвестициите направени през 2024 година, които на стойност -317 899,00 лв. За тази година до края на март месец инвестициите в Община Златоград са на стойност 13 679,00 лв., предвидените инвестиции за тази година са в разчет на 70 000,00 лв. – ул. „Горски пътник“ – 340 м. подмяна, ул. „Тунджа“ – 60 м. подмяна, ул. “Възраждане“ – 60 м. подмяна,  ул. „Възраждане“ още 200 м., ул. „Крайречна“ – 380 м., ул. „Младост“ – 160 м., ул. „Люлин“- 100 м.  , ул. „Орфей“ – 200 м. Инж. Тотев информира, че предстои пускане на една голяма обществена поръчка за реконструкция и ремонт на водоемите, тук са предвидени черпателния резервоар на Пресека, на Златоград втори подем, Грудева усойка, ниска зона Златоград, висока зона Златоград, Старцево висока зона, ниска зона и Курбанището на Старцево. Относно асфалтирането на дупките, които са разкопани от ВиК, инж. Тотев информира, че играят обществена поръчка за доставка на асфалт, нещата не зависят от тях, а от доставчика на асфалт, допълни, че първата община в която са запълнили дупките е Община Златоград. 

Г-жа Кръстева благодари на инж. Тотев за бързата реакция и за това, че първо за община Златоград достави асфалт.  

Г-н Чаушев попита за тази година предвижда ли се нещо за ул. „Васил Левски“ с. Долен в инвестиционната програма на ВиК и какви са възможностите. Той попита и за водоема, който е за напояване в село Долен, добави, че е с интернитови тръби, които предполага, че са с изтекъл експлоатационен срок това е от Крайна до с. Долен -  какви са намеренията. 

Инж. Тотев каза, че проблема в с. Долен е много голям и той не е във ВиК. Проблемът е, че е започната една реконструкция на водоснабдяването в село Долен още по времето на г-н Чаушев, възложена е обществена поръчка, изпълнена е до някъде и некачествено, тръбите положени са 6 атмосфери, а те работят с тръби 10 атмосфери и над 10 атмосфери. Самите аварийни скоби аварират, проекта се води, че не е приключен, не е предаден на общината, обектът не е приет. Той каза, че въпроса е общински и като общински съветници, трябва да откорегират тази нередност, защото този обект не им е предаден за експлоатация, въпреки това те го поддържат. 

Г-жа Кръстева попита това в продължение на 19 години ли е?

Инж. Тотев отговори, че е в продължение на 19 години, няма приемателна комисия, няма приет обект, няма предаден обект. За довеждащия водопровод инж. Тотев каза, че ще го включат в инвестициите и там където е възможно ще го подменят, но от водоема разходната мрежа на Долен проблема е много голям, може би трябва да се кандидатства да се намери финансиране, да се реновира този така порочно изпълнен проект, за да може да се нормализират нещата в Долен. 

Г-жа Кръстева: Деветнадесет години общината не е реагирала и за това стои този проблем така. 

Г-н Чаушев поиска становище от общината и попита дали проекта, който предстои да се гласува в Капиталовата програма за подмяна на водопроводната мрежа в с. Долен е съгласуван с ръководството на ВиК, дали тръбите, които са заложени са 10 атмосфери.

Инж. Тотев каза, че има допусната грешка в този проект добави, че той да няма приемателна комисия, да, не е приет, той е обект втора категория и се приема с Държавна приемателна комисия, няма такава. 

Г-н Чаушев каза, че има предвид текущия проект, които е за подмяна на водопроводната мрежа сега, попита съгласуван ли е с ВиК. 

Г-жа Чаушева каза, че са предложили ул. „Васил Левски“ с изграждане на водопровод в Капиталовата програма за 2025 година, но я предлагат с проектиране, така че няма готов проект, добави, че ако Капиталовата програма бъде приета ще изготвят заданието с тези основни показатели, които инж. Тотев спомена ще ги заложат.   

Инж. Тотев каза ще бъде благодарен да се съгласуват нещата и да станат по правилния начин.

Г-н Хумчев попита Община Златоград ще има ли проблем с водоснабдяването и отчитат ли загуби в нашите водопроводни мрежи и ако да в какъв процент, какво бихме могли да направим за да намалим ако евентуално има такива. 

Инж. Тотев каза, че с водоподаването смята, че няма да има проблеми, след като миналата година издържа 6 месеца без вода и Неделинска река беше суха, а в кладенците са имали и са подавали. Той посъветва да се огледа за алтернативни водоизточници, всички водоизточници и водопреносните мрежи са собственост на общините. Водоизточникът на Фабрика  е изключително добра възможност за Златоград и Старцево, водата е с добро качество, проверена лично от него в лабораторията на ВиК, която е лицензирана. Дебитът е висок, около 20 л. в секунда и въпреки предоставените на фабриката там 3 л. в секунда, ще е достътъчна за захранване на Златоград и Старцево. Това, че ще достига до града гравитачно, а не с помпи, също е голямо предимство. Добави, че е добре да се направи пред-инвестиционно проучване, да се направи проект, който да се реализира. За населените места, които не са в юрисдикцията на ВиК трябва да се направи проект, да се изгради вътрешна водопреносна мрежа, да се монтират водомери и с Акт 16 приемателната комисия да се предаде с протокол на ВиК Асоциацията, която да ги даде на ВиК да ги поддържа и експлоатира, след като се изпълни това няма проблеми да се включат във ВиК. Инж. Тотев посъветва да се отделят пари за проектиране. 

Г-н Хасапчиев каза, че в с.Долен, махала Станкова и Дуганица  жителите през лятото изпитват голям недостиг на вода, попита как вижда решаването на проблема на тези две махали. Отстоянието от Крайна и Пресека не е голямо, възможно ли е да бъде включено в тази мрежа.

Инж. Тотев отговори – проектиране. Не е невъзможно да се подава вода от Пресека към Долен и към махалите, но трябва да има проект, който да е одобрен, да се финансира и да се реализира. 

Г-н Илийков попита за кърпежите, които са направили имат ли гаранция от тяхна страна, шахтите могат ли да бъдат обезшумени. 

Инж. Тотев отговори, че всичко каквото трябва да се направи е направено, що се отнася до шахтите за тях отговаря общината. 

Имаше заявено искане от гражданин, които сподели проблема си с инж. Тотев.  
Инж. Тотев даде препоръка и отговори на въпросите му.  

Г-жа Кръстева благодари на инж. Тотев за ценните препоръки, добави че се надява занапред на добро сътрудничество.


Почивка 5 минути. 

С кворум от 11 общински съветници продължи съвместното заседание на постоянните комисии към Общински съвет Златоград

*************************************
По т.2 от дневния ред: Молби, жалби и заявления от граждани на Община Златоград;

Г-жа Хаджийска даде думата на г-жа Кръстева
Г-жа Кръстева каза, че молбите и жалбите са периодично разглеждани на заседания на Общински съвет. 
Имаше заявено искане от жител на с. Долен – М. Ч.. Той представи своите предложения: 
· Подмяна на водопроводната мрежа в с. Долен и цялостно асфалтиране на отсечката „Васил Левски“;
· Спортната площадка в с. Долен и към нея да бъде изградена детска площадка, за която вече има остатъчно финансиране от площада;
· Участъка от Пресека, Станкова махала и Долен има дупки, които се нуждаят от качествено запълване. 
· Проектиране на улици и паралелно финансиране за тяхното изпълнение .

Г-н Иванов попита по жалбата на В. Ч. има ли ПУП възложен и с какви параметри е, поиска да чуе и мнението на инж. Топчиев. 

Г-жа Чаушева отговори, че към момента не е възложено изготвяне на ПУП, тъй като няма изпълнител, който да приеме да изпълни тази дейност. Възлагателно писмо и задание са изготвили, габаритите са 5,50 м. 

Инж. Топчиев каза, че според него най – добре е улицата да се разшири 6 м. 

Г-жа Чаушева каза, че може да се коментира още ширината и нейното мнение е, че е възможно улицата да бъде по широка винаги, но са провели обсъждане на улицата и другите съседи не желаят това. Тя добави, че нищо не пречи г-н Топчиев писмено да заяви, да поиска да бъде по-широка улицата и да се промени заданието. 

Г-н Чаушев каза, че за молбите и жалбите е добре да се направи едно нарочено заседание, в което да се разгледат всички молби и жалби постъпили до Общински съвет и до кмета. 

Г-жа Кръстева каза, че всички жалби, които постъпват се дават на кмета за отговор и за становище. Г-н Трендафил Узунов желае да има представител от Станкова махала и иска да има една бройка за Станкова, тя добави, че  ще направят предложение до кмета на общината едната бройка от Кметство Долен да бъде за Станкова махала, да имат представител, който да отговаря за тях и да споделя проблемите им. Г-жа Кръстева попита кмета на с. Долен има ли вода на Станкова или няма. 

Г-жа Топчиева отговори, че сондажа, койгто е направен миналата година е за махала Дуганица и не касае Станкова махала. Вода има, спрян е към момента, защото температурите са били ниски и е имало опасност помпата да замръзне, но има уверението на Ваклин, че ще го продуха ако е необходимо и ще го пуснат в действие. Тя добави, че към момента няма оплакване, че няма вода. На Станкова махала имат допълнителни водоеми 2 бр. по 16 000 литра, които помагат на основния водоем. 

Г-н Илийков попита дали това е водоема, който е върху Дуганица и където карат цистерните, така ли е. 

Г-жа Топчиева отговори, че в махала Дуганица имат водоем, които е 35 кубиков, а в махала Станкова имат друг, който е към 27, двете махали имат по водоем, не е един. 

***************************************
По т.3 от дневния ред:   Докладна записка относно: Предложение за приемане на Годишната програма за управление и разпореждане с имоти – общинска собственост в Община Златоград през 2025 година, с вх.№ ОС-340/28.04.2025г., и изх.№ 61-00-163/28.04.2025г., постъпила от кмета на Община Златоград;

Г-жа Цекова представи докладната записка. 

Г-жа Хаджийска поиска повече информация за обект „Площадка за предварително третиране и компостиране на битови отпадъци на Община Златоград“ , което е записано, като обект от първостепенно значение за общината, попита и за обект „Крайградски парк“. 

Г-жа Чаушева отговори, за обект „“Крайградски парк“, че става дума за горска територия над квартал „Запад“  („Коми“) да бъде преотреден в следващите години, като парк боровите насаждения да бъдат премахнати изцяло и там да бъдат засадени широколистни дървета, към настоящия момент само санитарна сеч или сеч на големи борови дървета, ако застрашават сигурността на жилищни сгради след разрешение на Държавно горско стопанство.  

[bookmark: _GoBack]Г-жа Цекова отговори за обект „Площадка за предварително третиране и компостиране на битови отпадъци“, че се намира в промишлената зона под гробищния парк в страни на бензиностанцията на „К******“, това е терен, който е останал и е общинска собственост и общината има намерение да го отреди за компостиране.

 Г-жа Кръстева каза, че днес е имала сигнал, че този обект е в окаяно състояние, поиска до заседание да се предоставят снимки на този обект. 

Г-жа Хаджийска каза, че не смята площадка за компостиране за приоритетен обект на общината, на фона на жалбите, изказванията на жителите на общината са Крайградските паркове. Като обект от първостепенно значение за общината може да попадне някой от обектите в Долен например. 

Г-жа Цекова обясни защо определят тези обекти от първостепенно значение.  Защото Закона за собствеността и ползването на земеделски земи, Закона за горите прави изключение за имоти от първостепенно значение за общината, за държавата и в този смисъл, когато те са обявени, като имоти от първостепенно значение за общината обезщетение не се дължи, безвъзмездно ги получаваме. По Закона за горите единствено компенсация със залесяване се иска. 

Г-жа Хаджийска попита обезщетение към кого.

Г-жа Цекова отговори към Държавата, добави че ще се променя предназначението.  

Г-жа Хаджийска попита частни собственици има ли там. 

Г-жа Цекова отговори, че няма. 

Г-жа Хаджийска попита временно стопанисване от община ли тази земя?.

Г-жа Цекова каза, че всички земи по чл. 19 са общинска собственост. 

Г-жа Хаджийска спомена, че земите по чл. 19 на които общината вече е изкарала актовете за общинска собственост и са общинска собственост е възможно да имат бивши ползватели частни лица, които да имат наследници и които да предявят претенция. Ако се вписва като обект от първостепенно значение само, за да го „приобщим“ към общинската собственост според г-жа Хаджийска, е некоректно спрямо жителите на Община Златоград.
Г-н Чаушев предложи като т.7 да се добави път с. Пресока – с. Долен, добави, че е в окаяно състояние засяга Община Баните, Община Неделино, Община Златоград, има част която е към Община Златоград, към Община Джебел, към Община Кирково предложи ако не е възможно да се включи тази част, която към Джебел и към Кирково общинската част да се включи.  Г-н Чаушев попита г-жа Цекова във връзка с обекти за изграждане за които е необходимо закупуване или отчуждаване на частни имоти – т. 4 ул. „Орфей“ и ул. „Кокиче“ в с. Долен, за ул. „Орфей“ дали става въпрос преди две – три години са гласували отчуждаване същото ли е. 

Г-жа Чаушева отговори, че ул. „Орфий“ в с. Долен е точно тази улица, по която са работили и миналата година, добави че едни процедури по отчуждаване, промяна на предназначение или други преписки се движат във времето и изискват техническо време, става дума за същия участък, за който се е говорило и през 24 година. За ул. „Кокиче“ не са започвали процедури, но тази улица е била посочена в една от жалбите, това е предвиждане да се случват нещата, но и там ще е трудно, ще изисква повече процедури, но е възможност да бъде започната процедура за тази улица.
 
Г-жа Цекова отговори за пътя Златоград – Долен, каза че този път преминава през собственост на Община Джебел и собственост на Община Кирково. Предишен мандат на Общински съвет е получено право на ползване на тези две части от двете общини. Взаимоотношенията са уредени на етап разрешение за строеж, ремонти, реконструкция на този участък. Г-жа Цекова информира, че закона казва, че имоти от първостепенно значение са когато трябва да се отчуждават, да се променя предназначението, когато има действия относно парцеларен план или план регулация. Уредени са взаимоотношенията за този участък, с двете общини Джебел и Кирково за този участък, имаме права да управляваме и стопанисваме техните части попадащи в трасето на този път и няма нужда да бъде обявен, като обект от първостепенно значение. 

Комисията гласува проекта на решение с 5 гласа „за“,  0 „против“ ,  7 „въздържал се“ – допуска се до сесия.   

************************************************
По т.4 от дневния ред:  Доклад относно: Проект на бюджет на Община Златоград и индикативния годишен разчет на сметките за средства от Европейския съюз за 2025 година, с вх. № ОС-339/28.04.2025г. и изх.№ 61-00-161/28.04.2025г., постъпил от кмета на Община Златоград;

Г-жа Чаушева информира, че представят основен документ за 2025 година – Бюджетът на Община Златоград, обсъден с местната общност на 25.04.2025г., проекта на бюджета е съставен при съобразяване с предложенията, сигналите на гражданите, които са постъпили през 2024 година, с кметовете и кметските наместници, които са поставяли проблеми във връзка с благоустрояването на населените места в общината. Тя добави, че потребностите са повече от финансовите възможности на общината, установен е финансов недостиг на средства при разглеждане на всички предложения за включване на разходи в бюджета, при което са приоритизирали потребностите и са предложили балансиран проект за бюджет без увеличаване размера на такса битови отпадъци и местните данъци. През 2025 година продължава изпълнението на поетите ангажименти по сключени договори и споразумения, някои финансирани по Националния план за възстановяване и устойчивост, Приложение № 3 от Закона за държавния бюджет за Република България за 2024 година и постановления на Министерски съвет. През настоящата година се очакват средства по Стратегическия план за развити на земеделието и селските райони на Република България за периода 2023-2027 година. Г-жа Чаушева каза, че в Капиталовата програма са предложили преходни обекти, такива които са започнати в предходни години и други предимно по населените места в общината без общинския център, като са имали предвид нахождението на обектите, за които очакват финансиране по селските райони.      

Г-жа Кръстева информира, че приемането на бюджета на общината е един от най-важните документи, по който през цялата година общината може да работи и се ръководи по него. Тя каза, че е имало казус дали може да се разглежда бюджета при липса на вносител на бюджет и след като неговия заместник е подал молба за отпуск за този ден, след проучване е станало ясно, че с представители на кмета може да се разглежда бюджета. По повод общественото обсъждане на бюджета г-жа Кръстева информира, че са присъствали само двама жителя на Община Златоград, няма изпълнение към този бюджет, хората са разочаровани и чакат години наред да се случи нещо, но то не се случва. Тя пожела този бюджет да бъде изпълняван от кмета на общината и да не се налага в края на годината да се внасят докладни за неизпълнена капиталова програма и да се иска от Общински съвет да гласува разплащане на стари задължения, вместо да се извършват дейности по капиталови разходи, както се случи тази година.  

Г-жа Хаджийска даде думата на г-жа Мангарудова.

Г-жа Мангарудова представи проекта на бюджета.

Г-жа Александрова направи предложения по капиталовата програма и в нея да бъдат включени за проектиране улици, за които има възможност, като бъдат разпределени по функции, дейности и суми от администрацията, там където има невъзможност за изпълнение да се предостави списък. Предложи включване на обекти, неизпълнени през 2024 г., както и СМР. -   ул."Акация" гр. Златоград – Проектиране, ул. „Ангел Кънчев“ гр. Златоград – Проектиране, ул. „Арда“ гр. Златоград – Проектиране, ул. „Ахрида“ гр. Златоград – Проектиране, ул. „Бреза“ гр. Златоград – Проектиране, ул. „Велико Търново“ гр. Златоград - Проектиране проширение - връзка с ул. България, ул. „Виктор Юго“ гр. Златоград - Проектиране – ПУП, ул. „Вихър“ гр. Златоград – Проектиране, ул. „Водолей“ гр. Златоград – Проектиране, ул. „Дельо Войвода“ гр. Златоград - Проектиране, ул. „Дунав“ гр. Златоград – Проектиране, ул. „Люлин“ гр. Златоград - Проектиране, ул. „Люляк“ гр. Златоград - Проектиране, ул. „Марица“ гр. Златоград - Проектиране.,ул. „Младост“ гр. Златоград - Проектиране, ул. „Найден Геров“ гр. Златоград - Проектиране - водосток ., ул. „Преспа“ гр. Златоград – Проектиране, ул. „Странджа“ гр. Златоград – Проектиране, ул. „Черно море“ гр. Златоград – Проектиране, ул. „Хаджи Димитър“ гр. Златоград – Проектиране, ул. „Шипка“ гр. Златоград – Проектиране, ул. „Янтра“ гр. Златоград – Проектиране, ул. „Юбилейна“  или ПУП „Витоша“ гр. Златоград – Проектиране, Връзка между „Ерма“ и Младост“, ул. „Пенчо Славейков“ гр. Златоград - Подпорна стена, ул. „Ален Мак“ с.Старцево – Проектиране, ул. „Кольо Фичето“ с.Старцево -  проектиране на подпорни стени и геодезия, ул. „Беловидово“ с. Старцево – Проектиране, ул. „Велико Търново“ с. Старцево – Проектиране, ул. „Заря“ с. Старцево – Проектиране, ул. „Здравец“ с. Старцево – Проектиране, ул. „Иглика“ с. Старцево – Проектиране, ул. „Кирил и Методий“ с. Старцево – Проектиране, ул. „Кокиче“ с. Старцево – Проектиране, ул. „Крайречна“ с. Старцево – Проектиране, ул. „Акация“ с. Старцево – Проектиране, ул. „П. Табаков“ с. Старцево – Проектиране, ул. „П. Берон“ с. Старцево – Проектиране, ул. „Прогрес“ с. Старцево – Проектиране, ул. „Спартак“ с. Старцево – Проектиране, ул. „Тракия“ с. Старцево – Проектиране, ул. „Черно море“ с. Старцево – Проектиране, ул. „Малина“ с. Старцево – Проектиране, ул. „Върбица“ с. Ерма река – Проектиране, ул. „Изгрев“ с. Ерма река – Проектиране, ул. „Рила“ с. Ерма река – Проектиране, ул. „Христо Ботев“ с. Ерма река – Проектиране, Топлопреносна мрежа с. Ерма река - Проектиране и частично изграждане, ул. „Малина“ с. Долен – Проектиране, ул. „Здравец“ с. Долен – Проектиране, ул. „Люляк“ с. Долен – Проектиране, ул. „Младост“ с. Долен – Проектиране, ул. „Орфей“ с. Долен – Проектиране, ул. „Прогрес“ с. Долен – Проектиране, ул. „Васил Левски“ с. Долен Проектиране, ул. „Кокиче“ с. Долен – Проектиране, ул. „Васил Левски“ с. Аламовци – Проектиране, ул. „Любен Каравелов“ с. Аламовци – Проектиране, Улицата от кметството към Величко Чомезов до Кирчо Кануров – Проектиране, Улицата от къщата на Асен Караметулов до главния път – Проектиране, ул. „Христо Ботев“ с. Аламовци – Проектиране, Път за махала „Манделови“ с. Страшимир – Проектиране, ул. "Георги Сава Раковски" гр. Златоград СМР, ул. "Косора" гр. Златоград СМР, ул. "Крайречна" гр. Златоград СМР, ул. "Изгрев" гр. Златоград СМР, ул. "Горски пътник" гр. Златоград СМР, ул. "Възраждане" гр. Златоград - изграждане на колектор СМР, ул. "Тунджа" гр. Златоград СМР, Временен подслон за кучета, ул. „Кольо Фичето“ с.Старцево етапно изпълнение СМР, Обществена тоалетна с. Старцево СМР, Навес – спирка с. Старцево СМР, Общински път /Златоград - Неделино/ с. Старцево - мах. Бели камъни - Граница общ. (Златоград - Неделино), Общински път /Цацаровци - Златоград/- с. Ерма река - мах.Марзян СМР, Подпорна стена към Гробищен парк с. Ерма река СМР, Топлопреносна мрежа - Проектиране и частично изграждане СМР, ул. „Христо Ботев“ с. Аламовци“ СМР, Подход към Спешна медицинска помощ, Автоматични бариери за паркинг - 2 броя, Паркинг и възстановяване на пазар в кв.72 по ПУП на гр. Златоград с идентификатор 31111.35.771, акт за общ- собственост № 1582/25.10.2018

Г-жа Чаушева каза, че са получили предложение писмено, в което са били изброени много улици и са имали предвид това предложение, така изброени не всички са готови да бъдат обект на инвестиционната програма, защото преди да са обект на проектиране има много подготвителна дейност, която трябва да се свърши. 

Г-н Чаушев направи процедурно предложение за 15 минути почивка, за да се разпечата предложението на г-жа Александрова и да се предостави на всички. 

Г-жа Хаджийска обяви 15 минути почивка.

Госпожа Хаджийска обяви, че с кворум от 10 общински съветници, продължава съвместното заседание на постоянните комисии.

Г-жа Александрова уточни, че това са предложения, които да бъдат включени в Капиталова програма по Приложение № 5, да бъдат разпределени по функции, дейности и суми, от администрацията, там където има отчуждаване или невъзможност за изпълнение естествено не могат да се заложат сега, за тях  да предоставят списък. 

Г-жа Кръстева процедурно помоли общинска администрация експертно да разгледа предложенията и да ги добави към Приложение № 5 в съответните функции, дейности и финансиране. Г-жа Кръстева каза, че ще предложи на 15.05.2025г. да се направи още една комисия, в която да се разгледа само бюджета и заседанието да бъде на 20 май. 

Г-н Гюнелиев направи предложение – допълнение към проекта на решение:

· 4.3 За финансово подпомагане на процедури „Ин витро” на лица, двойки и семейства с репродуктивни проблеми, живущи на територията на община Златоград – 6 000 лв.

· 4.4 за погребения на социално слаби, безпризорни и без близки роднини– 300 лв., 

· 5.1. Членски внос – от 12 470 лв да стане  4 210

· 5.2.2. за отпускане на еднократна финансова помощ за новородени и/или осиновени деца – предвидени 32 000 лв. да стане  65 000лв.
· 5.3.2. Спортни клубове – 21 000 лв. да стане 23 000

· 5.3.4. МБАЛ ”Проф.д-р Асен Шопов” ЕООД, гр. Златоград - предвидени 30 000 лв. да се добавят + 100 000 , става 130 000 лв. 
· 5.3.5. Стипендии за студенти по медицина и лекари специализанти  - 20 000 лв.
· 5.4. Упълномощава Кмета на общината да определи и договори допълнителни условия по предоставянето и отчитането на целевите средства по т.5.3.1- т.5.3.4, /Допълва/ съвместно с представители на ОбС, определени с решение на ОбС.
· 9.1. Максимален размер на новия общински дълг за 2025 г. в размер до 1 000 000 лв. 50 000
· 9.3. Максимален размер на общинския дълг към края на 2025 г. – 1 000 000 лв…….. /да се запише остатъка от дълга/.
· 11.  Определя максимален размер на ангажиментите за разходи, които могат да бъдат поети през 2025 г., в размер на 13 473 500 лв., /Допълва/ след решение на ОбС Златоград за определяне на обектите, които ще се финансират.
· 12. Определя размера на просрочените задължения, които да бъдат разплатени от бюджета за 2025 г., в размер на 574 489 лв., като приоритетно се изплащат по дейност 122 параграф 10-16 и след това се разплащат задължения по давност, след решение на Общински съвет съгласно Приложение № 11
· 15. Одобрява актуализирана бюджетна прогноза за местните дейности с показатели за 2025 г. и прогнозни показатели за периода 2026 г. - 2028 г., съгласно Приложение № 13

· Нова точка 17. Разходите за местни дейности за всяко тримесечие не могат да надвишават 100 процента от натрупаните към съответното тримесечие на годината приходи от местни данъци и такси.

· 18. 19. Упълномощава кмета да предоставя временни безлихвени заеми от временно свободни средства по общинския бюджет за финансиране на плащания по проекти, финансирани със средства от Европейския съюз и по други международни програми.,  ДОПЪЛВА след решение на Общински съвет.

· 18.1. 19.1 при предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ., ДОПЪЛВА след решение на Общински съвет.

· 19.2. 20.2Да разработва и възлага подготовката на общински програми и проекти и да кандидатства за финансирането им със средства по структурни и други фондове на ЕС и на други донори, по национални програми и от други източници за реализиране на годишните цели на общината за изпълнение на общинския план за развитие, ДОПЪЛВА след решение на Общински съвет.

· 19.3. 20.3Да кандидатства за средства от централния бюджет и други източници за финансиране и за съфинансиране на общински програми и проекти., ДОПЪЛВА след решение на Общински съвет.

Г-н Хумчев направи предложение: Обект № 77 – ремонт на филтрираща система на плувен басейн „Васил Левски“ Златоград, за който е предложен 7 300 лв. да се добавят 20 000 лв. за закупуване на озонова пречиствателна система и един робот, който да почиства дъното и стените на басейна, средствата да бъдат взети от Обект № 82 – Разширение на пътя за Аламовци, където има заложени – 303 386. Така сумата за Обект № 82 става – 283 386, а сумата за Обект № 77 – 27 300 лв.

Г-жа Кръстева взе отношение по предложението на г-н Хумчев, защото е изпратено и до Общински съвет и каза, че е изискала справка за разходите и приходите на басейна, приходите са 75 лв., а разхода е 80 хиляди лева. 

Г-жа Романова поиска справка по Приложение № 11 по фирми и договори за всички задължения писмено за следващо заседание. 

Г-жа Мангарудова каза, че по отношение на членския внос ще представи подробна справка. 

Г-жа Хаджийска попита за „Приюти за безстопанствени животни“ 20 000 лв. какво се е случило със заложените средства миналата година, предвид широкия дебат в социалните мрежи. 

Г-жа Мангарудова отговори че 20 000 лв. не са усвоени за изграждане на „Временен приют“, но средствата не са изгубени, те остават и ще бъдат възстановени в Бюджет 2025 година, като разпределението е по решение на Общински съвет.  

Г-н Чаушев каза, че има бюджет, който е бил публично обявен и е имало публично обсъждане попита ще има ли публично обсъждане, ако няма той настоя да има ново публично обсъждане.  Поиска справка да следващо заседание от общинска администрация за предложенията по населени места какво предлагат и каква е сумата. Справка от бюджета за миналата година и този със гласуваните средства разпределени по населени места, като включва – бюджета от миналата година, предложенията от тази, програма за развитие на селските райони, постановлението от Министерски съвет, други оперативни програми, национален план за устойчивост. Той предложи от Капиталовата програма Приложение № 5, т. 606 ул. „Младост“ – проектиране и СМР да остане само проектиране, а остатъка да бъде за изпълнение на основен ремонт на Спортната площадка в с. Долен.

Г-жа Чаушева отговори, че всяка година по един и същи начин процедират с бюджета, общественото обсъждане мина и е по правилата, друго не предвиждат да правят. Ако има предложения, които Общински съвет трябва да разгледа. Тя каза, че общинските съветници са хората, които могат да правят промени, да ги гласуват ида ги приемат.    

Г-жа Романова каза, че всеки строителен обект, когато се предаде има гаранция, когато един изпълнител приключи с един обект той гарантира за него и след това за негова сметка се ремонтира. Тя попита общината правила ли е проверки на какво се дължи това състояние на спортната площадка в с. Долен и ако е правено такова обследване търсено ли е отговорност от фирмата изпълнител. 

Г-жа Чаушева каза, че във всеки договор за строителство има определен гаранционен срок, но той е различен за всяка процедура. Тя каза, че трябва да се провери в договора какъв е гаранционния срок.

Г-жа Романова поиска да се предостави договора за спортната площадка в с. Долен.

Г-н Чаушев предложи 10 минути почивка, за да се провери каква е гаранцията.

Г-жа Хаджийска обяви 10 минути почивка.

Г-жа Хаджийска: С кворум от 12 общински съветници продължаваме съвместното заседание на постоянните комисии. 

Г-н Чаушев информира, че гаранционния срок на спортната площадка в с. Долен е 4 години и прочете чл. от договора, с който разполага. 

Г-жа Кръстева помоли общинска администрация експертите да поработят върху предложенията от общинските съветници, тези, които могат да намерят място в инвестиционната програма да бъдат включени по Приложение № 5 по дейности, функции и съответното финансиране. Тя каза, че ще направи покана за съвместно заседание на постоянни комисии за 15.05.2025г., в което ще се разгледа Годишната програма за управление и разпореждане с имоти общинска собственост и Бюджета за 2025 година, като прогнозна дата за редовно заседание – 20.05.2025г. Г-жа Кръстева помоли г-жа Чаушева за експертна помощ, всичките предложения направени от съветниците, които могат да се включат да намерят приложение в Бюджет 2025г., но поне един ден преди заседанието да бъдат предоставени на съветниците, за да може те да бъдат запознати. Попита може ли да разчита на експертна помощ от страна на общинска администрация.  

Г-жа Чаушева отговори, че може. 

Г-жа Кръстева каза, че предложенията, които са направени ще бъдат изпратени на всички съветници и ще очакват експертно за бъдат включени в капиталовата програма и решението също. Ще има още едно заседание на постоянните комисии на 15.05., като мотивите са, че няма остойностяване на предложенията и няма как да се гласуват в съответните приложения. 

Настъпи неясен дебат. 

Г-жа Хаджийска обяви 5 мин почивка 

Г-жа Хаджийска: С кворум от 12 общински съветници продължаваме съвместното заседание на постоянните комисии. 

Г-жа Кръстева: Колеги, процедурно отново казвам, тъй като постъпиха доста предложения, присъстваха и доста граждани жители на Община Златоград и предвид това да бъдат обсъдени всички тези предложения предлагам на общинска администрация експертно да ги разгледат и да ги включат по съответните приложения. За това мотива ми е да имаме още една комисия на 15 май, за да бъдат обсъдени добре, защото все пак Бюджета е нормативен акт, който е един от най-важните за работата на Община Златоград, за това нека да има още една комисия на 15 май и всички ще получите покана с материалите.  

**************************************
По т.5 от дневния ред:   Докладна записка относно: Внасяне до министъра на финансите на Предложение от кмета на Община Златоград за извършване на промени в Приложение №3 към чл.113, ал.11 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2025 година, с вх. № ОС-368/08.05.2025г., постъпила от общинските съветници – Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев;

Г-жа Хаджийска даде думата на г-жа Кръстева.
Г-жа Кръстева представи докладната записка. 
Г-жа Чаушева каза, че кмета е подписал споразумения с Министерство на регионалното развитие и благоустройство и няма свободен ресурс. Добави, че няма как да бъде изпълнен преди определени споразумения да бъдат прекратени с някакви неустойки. 
Г-жа Кръстева каза, че е поискана справка за представени фактури от фирмите, които са изпълнители на обектите, но до момента такава не е представена. Тя добави, че кмета носи отговорността, че е започнал изпълнението на обектите след приемане на мораториуми за наложена забрана за изграждане на парк и пазар. Г-жа Кръстева каза, че съжалява, че кмета не присъства за да каже на какво законово основание е започнал изграждането на тези обекти, при условие, че в момента в който е излезна окончателното решение на ВАС, той премести цялата техника в съботен ден и започна да руши частта в пазара. 
Имаше дебат, отношение взе кмета на с. Старцево и жител на с. Долен 
Г-жа Хаджийска подложи на гласуване с вдигане на ръка проектите на решение. 

Комисиите гласуваха първия проект на решение с 7 гласа „за“, 1 „против“ и  4 „въздържал се“ –приема се.
Комисиите гласуваха втория проект на решение с 7  гласа „за“, 1 „против“ и  4 „въздържал се“ –приема се.


*****************************************************
По т.6 от дневния ред:  Други;


Не постъпи материал по точката


Поради изчерпване на дневния ред, госпожа Хаджийска  закри съвместното заседание на постоянните комисии към Общински съвет – Златоград.








ЖЕЧКА ХАДЖИЙСКА
Председателстващ постоянните комисии
На Общински съвет  Златоград

